
kato, prcskritar, repartisar, solventa, stagnar, transferar, 
varo (II, 75-77) per 9 voci. 

16. On admisas ka quale segunvola vicanto di kad (II, i5), 
per 7 voci. 

La sekretaryo^ 

L. Couturat. 

Ni ne multe prizas la teoriala diserti pri la metodo sequenda 
en ica o ta kazo ; li semblas ofte tempoperdo, ed esas plu bona 
laborar, kam diskutar longe pri la metodo di laboro. Tamen, ni 
volas respondar a du seryo de kritiki od objekti diversa e mem 
kontrala. L’uni (tre malmuhi) deziras la « plena libereso », ne 
nur di diskutado, sed di linguo : li volus, ke ni pozez itere e sen- 
fine en diskutado omna principi di nia linguo; lia idealo esas, ke 
singlu uzez segun arbitrio sua propra linguo. Sed ol kontredicas 
Tideo ipsa di linguo, e di linguo internaciona : nam omna linguo 
esas komunikilo e ligilo, e la LI. precipue devas esar una por 
omniy se ol devas havar ula utileso relate la vivanta lingui. La 
postuli di ta « liberesani » refutas do su ipsa; nam, se on kon- 
tentigus li, on simple dissolvus e destruktus la Ll. 

Altri (plu multi) esas poke malquieta pro la libera diskutado, 
a qua nia linguo esas konstante submisata en ica revuo ; e li 
questionas, kande ol esos pronta e finita. Li alegas, ke esas ne- 
posibla o malfacila propagar linguo « ne fixa », expozata a « sen- 
cesa chanji ». Kredeble, ti de nia amiki qui expresas tala timi, od 
esas obsedata da la memoro di la Fundamento , od esas infiuata 
plu o min koncie da la klamachi di la Fundamentisti, qui audacas 
repetar, ke nia linguo chanjas sencese de monato ad altra, til 
plena nerekonocebleso •. Nia lektanti savas ya, quante esas mal- 
vera ta aserti di malsincera adversi. Nu, I’ideo di Fundamento, 
di seryo de formi o reguli netuchebla , esas tute kontrala a l’esenco 
di irga linguo, mem artificala, segun la Deklaro da Prof. Jesper- 
sen, qua esas e restas nia guidilo 1 2 . Nia amiki ne lasez su infiu- 
esar da la superstico di la Fundamento, nek terorigesar da la 
spektro di la posibla chanji : nula linguo esas jixa e pronta y ne 
mem nia malnuva naturala lingui, do ankore min multe nia nuva 
artifical idiomo ; nultempe ol esos kompieta e finita; postular ke 
la linguo esez fixa e pronta ante propagar ol, esas simpla kimero, 

1. Stranja fakto ! la sama personi esas kultani di la Fundamento, qua 
permisas, segun D'° Zammhof, chanjar £sp. « til plena nerekonoc- 
ebleso » ! 

2. « On stonigus linguo, se on volus establisar un sola libro quale 
nechanjebla normo por omni e por sempre ». 

Tute kontre, ni devas konstante kompletigar e perfektigar ol. 
La LI. ne esas, nultempe esos facita; ni omni devas sencese kun- 
laborar por facar olu. 

Sed kad ito devas impedar ni praktikar ol e propagar ol sam- 
tempe? Tute kontre; nam nur per la praktiko ni povos devlopar 
e perfektigar ol (ni ne dicas, quale la Fundamentisti: per la 
blinda uzado, per la senregula empiriko, sed per la praktiko kon- 
ciata, reflektata, lumizata e guidata da la kritiko e da la cienco). 
On kredas generale, ke linguo konsistas nur ek ula sistemo di 
gramatiko (e di derivado) ed ek vortaro. E to esas videble l'ilu- 
ziono di ti, qui volas sencese pozar itere en diskuto la gramatikal 
reguli e formi, e sempre propozas nuva gramatikal sistemi. Sed ti 
de nia amiki, qui fakte praktikas la linguo, savas, quale ni ipsa, 
ke to esas nur la skeleto o la framo di la linguo ; la linguo ipsa 
konsistas en la fra^ifado (frazeologio). Nam on ne tradukas blinde, 
sklave, vorti per vorti, on tradukas nur frazi per frazi; o, plu 
juste, on devas « pensar en la linguo », do expresar integra pensi 
per Idala frazi, qui havas, o povas havar, nula modelo en nia 
lingui. Pro to naiva esas postular, ke ula nacionala vorto havez 
sempre la sama traduko en nia linguo; naiva o mem ofte sen- 
senca esas, questionar « quale on devas tradukar ica vorto en 
Ido ». Izolita vorto havas ofte nula preciza e deflnita senco; ot 
havas senco nur en la frazo, per la « kuntexto », o plu juste, nur 
la frazo ipsa integra havas senco (to eventas aparte en la idio- 
tismi; sed se on deflnas idiotismo : omna frazo di qua la senco ne 
rezultas de )a senco di la kompozanta vorti, la max multa frazidi 
nia lingui esas idiotismi). Or ta frazifado povas fixigesar nur per 
(ni ne dicas da) la praktiko, nam nur la praktiko rivelas la sen- 
nombra formi tradukenda, e pozas a ni, ye singla pazo, nuva 
questioneti e problemeti. Pro to ni asertas tre sincere, ke nia 
linguo ne esas facita , sed facata e facenda konstante. L’Idisti, 
qui esis Esperantisti ante, agnoskas, ke nia linguo diferas min 
multe de Esp. per la vortaro o mem per la gramatikal formi, kam 
per la « spirito », t. e. per la maniero konstruktar la frazi ed 
ordinar la vorti, per la posibleso expresar plu libere e plu exakte 
la pensi, fine, per la supreso di la multa idiotismi, di la « frazi 
tute pronta » e di la klasika elegantaji, qui jenis ed impedis ta 
expresado en Esp. 

Ton ne koncias la pura teoriisti, qui, okupata nur per la kons- 
trukto di gramatikal sistemi plu o min nuva, plu o min injenioza, 
volus ke ni experimentez oli omna sucedante, e sempre rekons- 
truktez nia linguo sur nuva bazo. Se ni sequus lia konsili, ni 
devus senflne rekomencar la verko di la Komitato, t. e. chanjar 
la Jundamenti ipsa di nia linguo; ni facus laboro di Sisyphos o 
di Penelope. Ni ne timas uzar hike la vorto fundamento , quan 
l’Esperantisti misuzis, alterante sa justa senco: nia linguo ne 

havas fundamento netuchebla , en la senco arbitriala quan D 1,0 Za- 
menhof atribuis a ta vorto, t. e., repertoryo de formi, vorti e frazi 
konsiderata quale nechanjebla modelo o sendifekta normo ; sed 
tamen ol havas fundamento y quale dicis S° Jespersen 1 , nome sua 
ciencala principi, e sua esencala gramatikal reguli. Sur ta funda- 
mento ni devas laborar, e ni fakte laboras, por konstruktar la 
linguo konkreta, praktikebla ed uzebla. Tale ni profitas la spe- 
rienco aquirita, e la praktiko di omna nia adepti. Ni povas anke 
profitar lia kritiki por emendar ca o ta detalo, nam nula formo 
esas netuchebla, e ni povas sempre aplikar, sen ula kateno, sen 
ula veto, la reguli di la logiko e di l’analogeso, por perfektigar 
gradoze la linguo. Sed to esas posibla, nur pro ke nilaboras sem- 
pre surla sama fundamento. Se, por kontentigar kelka teoriisti, 
ni chanjus nia fundamento, ni devus perdar la tuta frukto di nia la- 
boro e rekonstruktar la linguo integra sur nuva bazo e segun nuva 
plano. 

Cetere, la malsincera kritiki di nia adversi devas avertar ni, e 
montras a ni la sola danjero, qua povas minacar nia linguo ed 
impedar sa suceso. Li asertas; ke nia linguo chanjas sencese, 
pro ke li bone savas, ke nur per ta kalumnio li povos deturnar la 
publiko de nia linguo, di qua la supereso esas evidenta. Li ag- 
noskas mem, ke lia linguo esas difektoza; sed li alegas fiere, ke, 
irge quala ol esas, ol esas nechanjebla: e ta sola avantajo semblas 
a li (e mem ad altri, senpartia) kompensar la « teoriala » supereso 
di nia linguo... en la supozo, ke ica devos chanjar sencese. On 
ne miskomprenez ni: ni nule intencas establisar irga Fundamento 
netuchebla, qua esus kontre nia ciencala principi e nia liberala 
metodo. Sed nia linguo bezonas stabileso e kontinueso , ne nur 
por sa praktikal difuzado, sed mem por sa teoriala devlopo, por 
sa gradoza perfektigo e kompletigo. 

Ni do ne lasez timigar ni da la teoriisti, qui riprochas a ni 
aceptar « dogmo », pro ke ni establisas e konservas Yuneso di nia 
linguo. Ta uneso nule esas por ni « dogmo », sed nur la necesa 
kondiciono di interlaborado... e di interkomprenado. Ni sempre 
penis konciliar, e ni kredas konciliar, la libereso kun la uneso ; 
on juas che ni kompleta libereso di opiniono , di diskuto e di kri- 
tiko ; sed ol ne esas, e ne povas esar la libereso di la linguo , en 
ica senco: « a singlu sua linguo »; nam to esus la supreso di omna 
komuna e fekunda laborado, e la nuligo di omna aquirita rezult- 
aji. Tute kontre, la dicita libereso implikas, ne quale limito, sed 
quale kondiciono, la uneso di la linguo ; precize pro ke singlu 
povas expresar sa opinioni, deziri e bezoni, lu devas aceptar, pos 
la diskutado, la decidi di l’autoritato elektita da su ipsa por kon- 
servar l’uneso; same kam (sen irge similigar nia linguo ad ula 
patrio) singla civitano, en libera stato, devas obedyar la legi, 

i. Progreso , N® 8 , p. 36i. 

quin lu partoprenis establisar, mem kande li esas kontre sua opi- 
nioni od interesti. Unvorte, libereso di opiniono ed uneso di lin- 
guo ne kontredicas, sed implikas l'una l’altra. La Fundamentisti, 
por salvar la lingual uneso, supresas omna libereso ; ni ne devas 
imitar li; ni deva&, ne nur tolerar, sed admisar la kritiko, nam se 
ni ne admisus ol inter ni, sub formo di amikal e bonvola diskut- 
ado, ol eventus exter w', e konseque kontre ni ; nulu povas su- 
presar, sufokar la kritiko; la max grava eroro e kulpo di TEspe- 
rantista chefi esis, ke li malsaje volis exterminar ol ek lia «armeo». 
Segun la parolo di S" Sterrett, la kritiko neesas la morto, sedla 
vivo di ciencala entraprezo quale la nia; ni adjuntas : ol esas la 
vivo di la verki, qui admisas ol e rezervas ad ol la debita loko; 
ol esas la mort') di la verki, qui pretendas repulsaro neglijar olu. 
Sed pro to ni ne devas imitar ti qui, por sekurigar o, plu juste, 
por exajerar la libereso, sakrifikas ad ol Vuneso di la linguo; nam 
la pura kritiko, la senfina e senlimita diskutado pri la principi 
ipsa, sen ula praktikal uniono ed autoritatal decido, esas absolute 
sterila e mem destruktiva. Nia linguo ne esas Jinita , ves; sed ni 
ne volas sempre rekomencar ol. Ni devas konstruktar e devlopar 
ol gradoze, reguloze, segun fixa principi; nam nia devizo esas, 
nek inerta stagnado, nek sencesa e fundamentala chanjado, sed 
konstanta e kontinua progreso. 

L. Couturat. 


LINQUALA QUESTIONI 


Nuva vortl propozita 

Balifo [efis] = D. Vogt , Amtmann ; E. bailiff ; F. bailli ; I. bali; 
S. baile. 

Cicerpizo [defi] = D. Kichererbse; E. chick pea ; F. pois chiche; 
I. cece ; S. garbanqo. 

Gimitero [efis] = D. tiirkischer Sabel ; E. scimitar ; F. cime- 
terre ; I. scimitarra; S. cimitarra. 

Denrisho [defirs] = D. Derwisch ; E. dervish; F. derviche: 
I. dervis; R. dervish; S. derviche. 

Drugeto [def] — D. Droguet; E. drugget; F. droguet (stofo). 
Emiro [defirs] = D. Emir; E. emir; F. emir; I. emiro; R. 
emir; S. emir. 

Espelar [ef] = D. buchstabieren ; E. to spell; F. epeler; I. com- 
pitare; S. deletrear . Defino : lektar la vorti literope e formacante 
la silabi. 

Frngala [defis] = D. mdssig, frugal; E. frugal; F. frugal; I. 
frugale; S. frugal. 




